
A külön jelölés nélküli, dőlt betűs szövegrészek a 2025. évi Kvtv. 2. melléklete megfelelő pontjának tartalmával azonosak. A további, jelöléssel bíró, dőlt betűs szövegrészek a 2025. december 31-én hatályos jogszabály szó szerinti idézetei.

Az Igazgatóságon elvégzendő felülvizsgálati feladatok dokumentumai és szempontjai valamennyi esetben részét képezik a helyszíni ellenőrzés dokumentumainak és szempontjainak, abban az esetben is, amennyiben az külön nem került feltüntetésre.

A támogatások felhasználásának ellenőrzésekor sem a dokumentum alapú felülvizsgálat, sem a helyszíni ellenőrzés során nem vehető figyelembe nagyobb kiadás a 2025. évi beszámoló 05/A és 11/I űrlap egyes kormányzati funkcióin és rovatain szerepeltetett kiadásoknál, továbbá nem vehető figyelembe kisebb bevétel a 2025. évi beszámoló 06/A és 11/I űrlap egyes kormányzati funkcióin és rovatain szerepeltetett bevételeknél.

Ezen Segédlet ajánlás jellegű, az Igazgatóság felülvizsgálati tevékenységének támogatása érdekében készült. Az Igazgatóságon elvégzendő felülvizsgálat elsősorban az Igazgatóság rendelkezésére álló, illetve indokolt esetben az önkormányzattól – az Igazgatóság által meghatározott tartalommal és formában – történő pótlólagos adatkérés, vagy más hatóság megkeresésének eredményeként rendelkezésre bocsátott adatok, nyilvántartások, dokumentumok alapján történik. A pótlólagos adatkérésről, illetve más hatóság megkereséséről az Igazgatóság
a konkrét ügy összes körülményének mérlegelése alapján dönt. A támogatások elszámolásának
és felhasználásának kétséget kizáró megalapozottsága kizárólag helyszíni ellenőrzés keretében állapítható meg.

A felülvizsgálat és a helyszíni ellenőrzés egyik alapelve annak megállapítása, hogy a beszámolóban rögzített adatok megalapozottak-e, a cél a támogatások jogszerű felhasználásának ellenőrzése és a beszámolóban szereplő adatok alátámasztottságának vizsgálata.

A Segédlet nem tartalmaz valamennyi, a támogatási jogcímek vonatkozásában  kiadott állásfoglalást. Kizárólag azon állásfoglalások szerepelnek a Segédletben, amelyek kiemelt jelentőségűek a központi költségvetésből származó támogatások elszámolása megalapozottságának, felhasználása jogszerűségének vizsgálata során. Az állásfoglalások a Magyar Államkincstár belső portálján – Tudástár – érhetőek el.

21.1. A támogatás a 35 000 forint egy lakosra jutó iparűzési adóerő-képességet meg nem haladó önkormányzatok egyes szociális jellegű feladataihoz járul hozzá.
21.2. A támogatás számított összegének a
a) 30%-át a Gyvt. 20/A. § (1) és (2) bekezdése szerinti pénzbeli támogatásban részesülők tárgyévet megelőző második év augusztus és november havi együttes létszámadataiból számított átlagának az összesített átlagos összegen belüli részaránya,
b) 30%-át a Szoctv. 33. § (1) bekezdése szerinti aktív korúak ellátásában részesülők tárgyévet megelőző második évi átlagos számának az összesített átlagos számon belüli részaránya,
c) 10%-át a 18–59 éves korcsoportba tartozó, személyi jövedelemadót nem fizetők számának a tárgyévet megelőző második évi adóbevallások összesítése alapján számított 18–59 éves korcsoporton belüli lakosságszámon belüli részaránya,
d) 30%-át a településen élő 60 év feletti lakosoknak az állandó lakosokon belüli részaránya
szerint kell meghatározni.
21.3. A támogatás számított összege esetében a támogatási mérték számításakor alkalmazandó paramétertábla:
	 
	 A
	 B
	 C
	 D 

	 
	Kategóriák az önkormányzat egy lakosra jutó iparűzési adóerő-képessége szerint (forint)
	Támogatási mérték (%) 

	 
	alsó határ
	 felső határ
	 maximuma
	 minimuma 

	1
	1
	18 000
	100
	95 

	2
	18 001
	24 000
	95
	60 

	3
	24 001
	32 000
	60
	30 

	4
	32 001
	35 000
	30
	10 


21.4. A támogatás számított összege esetében alkalmazandó támogatási mérték az egy lakosra jutó iparűzési adóerő-képesség növekedésével arányosan csökken, és az alábbi képlet alapján határozható meg:
TM = C + (AE – A)/(B – A) * (D – C)
ahol:
TM = támogatási mérték,
AE = az önkormányzat egy lakosra jutó iparűzési adóerő-képessége, ami alapján a támogatás mértékének számításakor alkalmazandó paramétertábla megfelelő sora alkalmazandó,
A–D = a támogatás mértékének számításakor alkalmazandó 21.3. pont szerinti paramétertábla oszlopai szerinti érték.
21.5. A támogatás meghatározása a támogatás számított összegét figyelembe véve az alábbi képlet szerint történik:
T = ha SZT < [SZT + ha (SZF2024>0; akkor K2023*1,6, egyébként K2023)]/2, akkor SZT, egyébként
[SZT + ha (SZF2024>0; akkor K2023*1,6, egyébként K2023)]/2
ahol:
T = támogatás,
SZT = támogatás számított összege,
SZF2024 = a 2024. évi költségvetési törvény 2. melléklet 1.4. pontja alapján visszamutatott, az önkormányzatot az 1.3.2. Egyes szociális és gyermekjóléti feladatok támogatása jogcímen, az 1.3.3. Bölcsőde, mini bölcsőde támogatása jogcímen, az 1.3.4. A települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása jogcímen és az 1.4. A települési önkormányzatok gyermekétkeztetési feladatainak támogatása jogcímen megillető támogatás együttes összege,
K2023 = az önkormányzat által a 2023. évi költségvetési beszámolóban a 106010 Lakóingatlan szociális célú bérbeadása, üzemeltetése, a 106020 Lakásfenntartással, lakhatással összefüggő ellátások, a 107060 Egyéb szociális pénzbeli és természetbeni ellátások, támogatások kormányzati funkciókon teljesített költségvetési kiadások csökkentve az önkormányzatok előző évi elszámolásából származó kiadások és az ellátottak pénzbeli juttatásai rovatok összegével, továbbá – a 018030 Támogatási célú finanszírozási műveletek kormányzati funkció kivételével – valamennyi kormányzati funkción az ellátottak pénzbeli juttatásai rovaton teljesített kiadások együttes összege.
21.6. A támogatás felhasználásával kapcsolatos szabály:
21.6.1. A támogatás elsősorban az önkormányzati helyi hatáskörű pénzbeli és természetbeni ellátások nyújtására, valamint az állampolgárok lakáshoz jutásának önkormányzatok általi, szociális alapon történő támogatására, valamint a 3. melléklet 6.3. pont h) alpontja szerinti ellátások önrészére, az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.4.1. Intézményi gyermekétkeztetés támogatása jogcím és az 1.4.2. Szünidei étkeztetés támogatása jogcím szerinti, az önkormányzat vagy társulása által ellátott és támogatott feladatokra használható.
21.6.2. A támogatás szempontjából kizárólag az „Ellátottak pénzbeli juttatásai” megfelelő rovatain, továbbá
a) a 061030 Lakáshoz jutást segítő támogatások,
b) a 106010 Lakóingatlan szociális célú bérbeadása, üzemeltetése,
c) a 106020 Lakásfenntartással, lakhatással összefüggő ellátások,
d) a 107060 Egyéb szociális pénzbeli és természetbeni ellátások, támogatások,
e) a 107070 Menekültek, befogadottak, oltalmazottak ideiglenes ellátása és támogatása, valamint
f) az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.4.1. Intézményi gyermekétkeztetés támogatása jogcím és az 1.4.2. Szünidei étkeztetés támogatása jogcím szerinti támogatásoknál az e melléklet szerint alkalmazható kormányzati funkciókon elszámolt kiadások vehetők figyelembe.
Amennyiben az önkormányzat az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.4.1. Intézményi gyermekétkeztetés támogatása jogcím és az 1.4.2. Szünidei étkeztetés támogatása jogcím szerinti feladatokra támogatásban nem részesül, de e feladatok ellátásához társulás vagy másik önkormányzat felé a 018030 Támogatási célú finanszírozási műveletek kormányzati funkción teljesített kiadással hozzájárul, úgy ennek összege a támogatás elszámolása szempontjából figyelembe vehető.

Az Igazgatóságon elvégzendő felülvizsgálati feladatok dokumentumai
· A KGR K11 rendszerből előállított 2025. évi beszámoló 05/A, 06/A, 11/A, 11/B, 11/C, 11/D, 11/E, 11/G, 11/I, 11/K, 11/H és 11/H2 űrlapja. 

Az Igazgatóságon elvégzendő felülvizsgálati feladatok szempontjai
· Felülvizsgálni szükséges
· a 11/K űrlap 2. sorában (11/C. űrlap 6. és 7. sora szerinti egyes szociális és gyermekjóléti feladatok támogatására fel nem használt kiadás) szereplő, automatikusan töltött összeg megalapozottságát, mivel csak azon kiadások fogadhatók el, amely feladatokra az önkormányzat támogatásban részesül a 2025. évi Kvtv. 2. melléklet 21.6.1. pontjában foglaltak alapján.
· a 11/E űrlap 7. sorában lévő összeg megalapozottságát. 
· a 11/K űrlap 3. és 4. sorában szerepeltette-e az önkormányzat a 11/A űrlap 18. sorában elszámolt szociális ágazati összevont pótlék és egészségügyi kiegészítő pótlék összegét. Amennyiben az önkormányzat nem csak szociális alapszolgáltatásra, hanem szakosított ellátásra (11/D űrlap), intézményi gyermekétkeztetésre (11/E űrlap) és bölcsődei ellátásra (11/G), valamint nem a 2025. évi Kvtv. IX. fejezetéből finanszírozott ellátásra (például: jelzőrendszeres házi segítségnyújtás stb.) vonatkozóan is részesült támogatásban, úgy a szociális ágazati összevont pótlék felhasznált összegét megosztotta-e, vagyis nem a szociális ágazati összevont pótlék teljes felhasználását szerepeltette a 11/K űrlap 3. és 4. sorában. 
· a 11/K űrlap 9. sorában, amennyiben az önkormányzat a 018030 Támogatási célú finanszírozási műveletek kormányzati funkción átadott kiadásokból (9. sor) szerepeltetett a támogatás terhére elszámolt összeget, akkor ellenőrizni szükséges, hogy 
· az önkormányzat a törzskönyvi nyilvántartás adatai alapján tagja-e valamelyik szociális és/vagy gyermekjóléti és/vagy gyermekétkeztetési feladatot ellátó társulásnak, vagy másik önkormányzat felé a „Támogatási célú finanszírozási műveletek” kormányzati funkción teljesített kiadással hozzájárul, mivel ezekre a feladatokra önkormányzati hozzájárulásként ténylegesen kifizetett összeg számolható el a támogatás terhére, 
· az önkormányzat a 2025. évi Kvtv. 2. melléklet 1.3.2., 1.3.3. 1.4.1. és 1.4.2. jogcímek szerinti feladatra támogatásban részesült-e,
· amennyiben az önkormányzat társulás székhely önkormányzata, akkor abban az esetben a támogatás elszámolásakor nem vehető figyelembe az a támogatási összeg, amelyet az önkormányzat ennek a társulásnak az állami támogatásból átadott,
· az önkormányzat ezen a soron nem számolt-e el olyan kiadást, amelyet olyan feladat ellátására adott át, amelyet ő maga is ellát,
· az önkormányzat szerepeltetett-e más, az államháztartás központi alrendszere számára átadott pénzeszközt. Amennyiben igen, ellenőrizni szükséges, hogy a ténylegesen kifizetett összeg elszámolható-e a támogatás terhére.
· A 2025. évi Kvtv. 2. melléklet 1.5.2. jogcím és 2025. évi Kvtv. 3. melléklet 2.4.7. jogcím szerinti támogatáshoz kapcsolódóan a 11/K űrlap 10. és 11. sorában szerepeltetett értékek abban az esetben lehetnek megalapozottak, ha a feladatok ellátásához társulás vagy másik önkormányzat felé a „Támogatási célú finanszírozási műveletek” kormányzati funkción teljesített kiadással hozzájárult az önkormányzat, amelyről pótlólagos információkéréssel javasolt meggyőződni.
· A 11/K űrlap 12. sorában abban az esetben szerepeltethetett az önkormányzat adatot, ha nyilatkozatban hitelt érdemlően alátámasztotta, hogy a 11/C űrlap 1. sora szerinti támogatással a 8. oszlopban nem tud elszámolni és az attribútumos szabály feloldását az érintett önkormányzat esetében az Önkormányzati Főosztály engedélyezte a KGR K11 rendszer adminisztrátorainak. Az elszámolás akkor megalapozott, ha az önkormányzat nyilatkozatában szereplő és az Önkormányzati Főosztály által engedélyezett adat került rögzítésre a 11/K űrlap 12. sorában.
· A 11/K űrlap 14. sorában, amennyiben az önkormányzat az „Ellátottak pénzbeli juttatásai” rovatokon elszámolt, 11/A űrlap 14. során a 2025. évi Kvtv. 3. melléklet 2.1.6. h) Pénzbeli szociális ellátások kiegészítése támogatás 4. oszlopa szerinti összeggel csökkentett kiadásokból szerepeltetett a támogatás terhére elszámolt összeget, akkor ellenőrizni szükséges, hogy a 11/A űrlappal összhangban történt-e az elszámolás.
· A 11/K űrlap 16. sorában elszámolt összeg vonatkozásában vizsgálandó, hogy a 2025. évi Kvtv. 3. melléklet 2.1.6. h) pontja szerinti ellátásokkal fedezett kiadások nem kerültek-e a soron feltüntetésre (kivéve a biztosítandó önerő részt). Lakáscélú kiadások esetén (például bérbeadás, kölcsön stb.) a visszatérülést figyelembe vették-e.
· A 11/K űrlap 16. sorában elszámolt összeg megalapozottságát.
· A 11/K űrlapjának 18. sorában elszámolt összeget, hogy a 11/I űrlappal összhangban történt-e az elszámolás.
· A támogatás felhasználása megfelelt-e a 2025. évi Kvtv. által meghatározottaknak.
· A támogatás teljes összege felhasználásra került-e 2025. december 31-éig.
· Csak a támogatási időszakban teljesített kiadásokat vették-e figyelembe.
· A felülvizsgálat eredményeként megállapított, fel nem használt támogatás visszafizetése megtörtént-e (a felülvizsgálat befejezését követő feladat).
· Az önkormányzat teljes beszámolóját tekintve egy kiadást csak egy jogcímen, egyszeresen számoltak-e el. (Vizsgálni szükséges minden olyan pályázati támogatással szemben elszámolt kiadást, amelyek szociális jellegük miatt az itt elszámolható kormányzati funkciókon jelenhetnek meg, mint például a rendkívüli önkormányzati támogatásra elszámolt összegek.)
· Az önkormányzat által a 2025. évi beszámoló 11/K űrlapján a vizsgált jogcím vonatkozásában kimutatott felhasználás során nem került-e szerepeltetésre olyan kiadás, amely egyéb állami támogatással fedezett.
· Figyelembe vették-e a jogcímhez kapcsolódóan az Ávr. 75. § (4a) bekezdésében foglaltakat, amely alapján, ha a támogató a költségvetési támogatás feltételeként előírja, hogy a támogatás igénylőjének meghatározott nagyságrendű saját forrással kell rendelkeznie, nem tekinthető saját forrásnak az államháztartás központi alrendszeréből kapott más költségvetési támogatás, kivéve az EU Önerő Alapból és a közbeszerzésekről szóló 2015. évi CXLIII. törvény alapján ajánlatkérőnek minősülő szervezetnek a részben európai uniós forrásból finanszírozott projektek megvalósításához európai uniós versenyjogi értelemben vett állami támogatási szabályokkal összhangban nyújtott önerő támogatást.
· A 11/K űrlapon elszámolt kiadások a megfelelő rovaton és a támogatással szemben elszámolható kormányzati funkción kerültek-e könyvelésre.
· A támogatás szempontjából kizárólag az „Ellátottak pénzbeli juttatásai” megfelelő rovatain, a 061030 Lakáshoz jutást segítő támogatások, a 106010 Lakóingatlan szociális célú bérbeadása, üzemeltetése, a 106020 Lakásfenntartással, lakhatással összefüggő ellátások, a 107060 Egyéb szociális pénzbeli és természetbeni ellátások, támogatások, a 107070 Menekültek, befogadottak, oltalmazottak ideiglenes ellátása és támogatása, valamint az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.4.1. Intézményi gyermekétkeztetés támogatása jogcím és az 1.4.2. Szünidei étkeztetés támogatása jogcím szerinti támogatásoknál alkalmazható kormányzati funkción elszámolt teljesített kiadásokat vették-e figyelembe. 
Amennyiben az önkormányzat az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.4.1. Intézményi gyermekétkeztetés támogatása jogcím és az 1.4.2. Szünidei étkeztetés támogatása jogcím szerinti feladatokra támogatásban nem részesül, de e feladatok ellátásához társulás vagy másik önkormányzat felé a 018030 Támogatási célú finanszírozási műveletek kormányzati funkción teljesített kiadással hozzájárul, úgy ezek összegét a 018030 Támogatási célú finanszírozási műveletek kormányzati funkción vették-e figyelembe.
A 2025. évi Kvtv. 2. melléklet 1.3.2 jogcím szerinti támogatás szempontjából kizárólag a 104042 Család és gyermekjóléti szolgáltatások, a 104043 Család és gyermekjóléti központ, ) a 107050 Szociális étkeztetés népkonyhán, a 107051 Szociális étkeztetés szociális konyhán, a 107052 Házi segítségnyújtás, a 107055 Falugondnoki, tanyagondnoki szolgáltatás, a 102031 Idősek nappali ellátása, a 102032 Demens betegek nappali ellátása, a 101221 Fogyatékossággal élők nappali ellátása, a 101141 Pszichiátriai betegek nappali ellátása, a 101142 Szenvedélybetegek nappali ellátása, a 107015 Hajléktalanok nappali ellátása, a 104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján, a 107013 Hajléktalanok átmeneti ellátása, a 101222 Támogató szolgáltatás fogyatékos személyek részére, a 101143 Pszichiátriai betegek közösségi alapellátása, a 101144 Szenvedélybetegek közösségi alapellátása (kivéve: alacsonyküszöbű ellátás), a 101145 Szenvedélybetegek alacsonyküszöbű ellátása és a 107020 Családon belüli erőszak sértettjeinek bentlakásos ellátása kormányzati funkciókon elszámolt kiadásokat vették-e figyelembe.
· A 1.3.3. jogcím szerinti támogatás szempontjából kizárólag a 104031 Gyermekek bölcsődében és mini bölcsődében történő ellátása kormányzati funkción elszámolt kiadásokat vették-e figyelembe.
· A 1.4.1. jogcím szerinti támogatás szempontjából kizárólag a 096015 Gyermekétkeztetés köznevelési intézményben, valamint a104035 Gyermekétkeztetés bölcsődében, fogyatékosok nappali intézményében kormányzati funkción elszámolt kiadásokat vették-e figyelembe.
· A 1.4.2. jogcím szerinti támogatás szempontjából kizárólag az 104037 Intézményen kívüli gyermekétkeztetés kormányzati funkción elszámolt kiadásokat vették-e figyelembe.

A helyszíni ellenőrzés dokumentumai
· Főkönyvi kivonat,
· a 2025. évi beszámoló 05/A, 06/A, 11/A, 11/B, 11/C, 11/D, 11/E, 11/G, 11/I, 11/K és 11/H, 11/H2 űrlapja,
· kimutatások, melyek alapján megállapítható, hogy az önkormányzat mely célra használta fel a támogatást. 
· Abban az esetben, ha az önkormányzat a 2025. évi Kvtv. 3. melléklet 2.1.6. h) pontjában szereplő ellátások önrészéhez használta fel a kapott támogatást, akkor az adott pénzbeli szociális ellátások kiegészítése jogcímre vonatkozó támogatással együtt vizsgálandó. 
Ebben az esetben: 
· Lásd: Segédlet 4. rész A helyi önkormányzatok kiegészítő támogatásai IV. 3. melléklet 2.1.6. Pénzbeli szociális ellátások kiegészítése esetén /A helyszíni ellenőrzés általános dokumentumai.
· További feladatokra történő felhasználás esetén: 
· az önkormányzat pénzbeli és természetbeni szociális ellátásokról szóló rendelete, 
az esetleges módosításokkal, mely tartalmazza a szociális ellátásokkal kapcsolatos döntésre jogosultak körét,
· önkormányzati határozat a gyermekek napközbeni ellátása keretében nyújtott étkeztetés térítési díjának szociális alapon történő egyedi mérsékléséről vagy elengedéséről,
· önkormányzati határozat az állampolgárok lakáshoz jutásának települési önkormányzatok általi támogatásáról,
· az önkormányzati szociális támogatás megállapításáról, módosításáról, megszüntetéséről hozott határozatok,
· a támogatások kifizetésének bizonylatai (bankszámlakivonatok, pénztárbizonylatok és azok alapbizonylatai).

[bookmark: _Toc510006464][bookmark: _Toc510010598]A helyszíni ellenőrzés szempontjai
· Az önkormányzat által a 2025. évi beszámoló 11/K űrlapján a vizsgált jogcím vonatkozásában kimutatott felhasználást a 11/I űrlap megfelelő kormányzati funkcióin érvényesített kiadások alátámasztották-e. 
· A kormányzati funkciók szerint kinyomtatott főkönyvi kivonat adatai a 05/A és a 11/I űrlap adatait alátámasztották-e.
· A támogatás felhasználásánál figyelembe vehető kormányzati funkciókon a támogatási célnak megfelelő kiadásokat számolták-e el.

Amennyiben a támogatást az önkormányzat a 2025. évi Kvtv. 2. m. 1.3.2., 1.3.3. és 1.4. jogcím szerinti feladatokra használta fel, az alábbi ellenőrzési szempontokat kell figyelembe venni.
· A támogatást az önkormányzat igazolhatóan a jogszabályban meghatározott feladatokra fordította-e.

Amennyiben a támogatást az önkormányzat az intézményi gyermekétkeztetés térítési díjának szociális alapon történő egyedi mérséklésére vagy elengedésére, az önkormányzati helyi hatáskörű pénzbeli és természetbeni ellátások nyújtására, valamint az állampolgárok lakáshoz jutásának települési önkormányzatok általi, szociális alapon történő támogatásához használta fel, az alábbi vizsgálati szempontokat kell figyelembe venni.
· Az önkormányzat kimutatásai alapján a támogatást a jogszabályban meghatározott célra használta-e fel. 
· Az önkormányzat a pénzbeli és természetbeni szociális ellátásokról szóló rendelete tartalmazta-e a kifizetett támogatásokat, meghatározta-e azok jogosultsági feltételeit. 
· Az önkormányzat területén állandó lakóhellyel vagy bejelentett tartózkodási hellyel rendelkező személy részére állapították-e meg a támogatást. 
· Az önkormányzat határozatában vagy értesítésében az önkormányzati rendeletnek megfelelően állapította-e meg a támogatást. 
· Az ellátás folyósításának megszüntetéséről hoztak-e határozatot vagy értesítették-e a kedvezményezettet. 
· A határozatban vagy értesítésben megállapított összeg megegyezett-e a kifizetett összeggel. 
· Kifizetési bizonylatok ellenőrzése során megállapítható-e a tényleges kifizetés.



[bookmark: _Toc513203458][bookmark: _Toc235613306]Állásfoglalások

Állásfoglalás 1.
(Kiadta: Magyar Államkincstár Önkormányzati Főosztály, érkezett: 2016. december 15.)
„Elsőként azt emelem ki, hogy a 2016. évi költségvetési törvény 2. melléklet III.2. A települési önkormányzatok szociális feladatainak egyéb támogatása jogcím arra szolgál, hogy az állam hozzájáruljon az önkormányzatok a szociális igazgatásról és szociális ellátásokról  szóló 1993. évi III. törvényben (Szoctv.) meghatározott feladataihoz, különös figyelemmel a szociális jellegű ellátásokra. Továbbá a 2. melléklet Kiegészítő szabályok 5. nb) alpontja azt rögzíti, hogy a III.2. jogcím szerinti támogatás többek között az önkormányzati helyi hatáskörű pénzbeli és természetbeni ellátások nyújtására is felhasználható.
Nagyon fontos, hogy szociális jellegű ellátásnak az minősül, amit az Önkormányzat valamilyen rászorultság alapján állapít meg, hiszen elsődleges cél az, hogy az Önkormányzat azon lakosait segítse, akik arra szociális alapon rászorultak. Ennek egyik formája a Szoctv.-ben rögzített települési támogatás, amely – a Szoctv. 45. §-a alapján – pénzbeli és természetbeni formában egyaránt nyújtható. A fentiek alapján a Polgármester Úr által jelzett, a szociális célú tüzelőanyag vásárlását szolgáló pályázaton felüli tüzelőanyag beszerzése e követelménynek megfelel, tehát e juttatást – és a tűzifa beszerzéséhez közvetlenül kapcsolódó járulékos költséget, úgy mint szállítási költség – az Önkormányzat a III.2. jogcímen elszámolhatja, azzal, hogy a számlát a közgazdasági tartalmának megfelelő rovatra és a támogatással szemben elszámolható COFOG-ra kell könyvelni. Ennek megfelelően javasoljuk a ”Lakásfenntartással, lakhatással összefüggő ellátások” kormányzati funkció használatát ezen kiadás elszámolására.”[footnoteRef:1] [1:  2017. július 1. napjával a 2017. évi Kvtv. 2. melléklet Kiegészítő szabályok 5. nb) pontja kiegészítésre került az „Egyéb szociális pénzbeli és természetbeni ellátások, támogatások” kormányzati funkcióval.
] 


Állásfoglalás 2.
(Kiadta: Magyar Államkincstár Önkormányzati Főosztály, érkezett: 2017. március 14.)
„A költségvetési törvény 2. melléklet III.2. A települési önkormányzatok szociális feladatainak egyéb támogatása jogcím azt a célt szolgálja, hogy hozzájáruljon az önkormányzatok egyes szociális feladataihoz, amelyhez hozzátartoznak az önkormányzati helyi hatáskörű természetbeni ellátások is. Ezzel összefüggésben megjegyezzük, hogy szociális jellegű ellátásnak az minősül, amit az önkormányzat valamilyen rászorultság alapján állapít meg, és az a helyi rendeletben megfelelő módon rögzítésre kerül. Ezen túlmenően a 2. melléklet Kiegészítő szabályok 5. nb) alpontja is rögzíti, hogy a III.2. jogcím szerinti támogatás többek között az önkormányzati helyi hatáskörű pénzbeli és természetbeni ellátások nyújtására is felhasználható.
A fentiekre tekintettel tehát – mind 2016-ban, mind a 2017. évben – a III.2. jogcímen elszámolhatók a rászorultság alapján megállapított, természetben nyújtott támogatások azzal, hogy a számlát a közgazdasági tartalmának megfelelő rovatra és a támogatással szemben elszámolható COFOG-ra kell könyvelni. Ennek megfelelően a természetbeni ellátások nem könyvelhetők a K4 „Ellátottak pénzbeli juttatásai” rovatra, hanem minden esetben a K3 „Dologi kiadások” megfelelő szakmai rovatán szükséges ezeket megjeleníteni. A 2016. évben problémát jelenthet, hogy a költségvetési törvény nem nevesíti az „Egyéb szociális pénzbeli és természetbeni ellátások, támogatások” kormányzati funkciót. Megoldásként azt javasoljuk, hogy az önkormányzat abba a kormányzati funkcióba sorolja be a természetbeni ellátással összefüggő kiadásait, amely céljában és tartalmában megfeleltethető a felhasználási szabályok között tételesen felsorolt kormányzati funkciónak, így például a szociális célú tüzelőanyag biztosítása esetében a „Lakásfenntartással, lakhatással összefüggő ellátások”, vagy élelmiszercsomag biztosítása esetén a „Szociális étkeztetés” kormányzati funkció használata javasolt. Ugyanakkor arra is figyelni kell, hogy az adott kormányzati funkció kizárólag abban az esetben használható, ha az önkormányzat az adott feladatot egyébként is ellátja és arra a jogcímre állami támogatást is igényel (a kiadások elszámolhatósága ugyanis csak így biztosított).”

Állásfoglalás 3.
(Kiadta: Magyar Államkincstár Önkormányzati Főosztály, érkezett: 2017. április 12.)
„Az alábbi 2017. március 14-én küldött állásfoglaláshoz a Nemzetgazdasági Minisztériummal folytatott egyeztetés alapján az alábbi kiegészítést tesszük.
Az iránymutatás utolsó mondatát: „Ugyanakkor arra is figyelni kell, hogy az adott kormányzati funkció kizárólag abban az esetben használható, ha az önkormányzat az adott feladatot egyébként is ellátja és arra a jogcímre állami támogatást is igényel (a kiadások elszámolhatósága ugyanis csak így biztosított).” kérjük, tekintsék tárgytalannak, a kiadás elszámolhatósága nem csak ebben az esetben biztosított.”

Állásfoglalás 4.
(Kiadta: Nemzetgazdasági Minisztérium, forrás: https://allamhaztartas.kormany.hu/v-fejezet.)
A szociális célú tüzelőanyag beszerzését és készletre vételét a 38/2013. NGM rendelet V. Vásárolt készletekkel kapcsolatos elszámolások fejezet, Növekedések rész, A) Anyagok, áruk vásárlása elszámolása cím szerint kell könyvelni. A megvásárolt tüzelőanyagot a K312. Üzemeltetési anyagok beszerzése rovaton, a szállítás díját a K337. Egyéb szolgáltatások rovaton, az előzőekhez kapcsolódó előzetesen felszámított áfa összegét pedig a K351. Működési célú előzetesen felszámított általános forgalmi adó rovaton kell elszámolni.
A tüzelőanyag átadása térítés nélküli átadásnak minősül, amelynek elszámolását a 38/2013. NGM rendelet V. Vásárolt készletekkel kapcsolatos elszámolások fejezet, Csökkenések rész, F) Anyagok, áruk térítés nélküli átadásának elszámolása pontja szerint kell elvégezni. A kivezetést így eredményágon szükséges elszámolni, költségvetési számviteli elszámolás nélkül.

Állásfoglalás 5.
(Kiadta: Nemzetgazdasági Minisztérium, kelte: 2017. március 14.)
„Lilliné Fecz Ildikó Államháztartási számvitel a gyakorlatban (2016. kiadás) c. könyv III. kötetében az 547. oldalon a természetben nyújtott ellátotti kiadások könyvelésével foglalkozik. A könyvben az alábbiakra hivatkozik a könyvelési tételek megjelölése során:
„Az NGM által kiadott állásfoglalások alapján a természetben nyújtott ellátotti kiadások: élelmiszer anyagok, vásárolt élelmezés, tüzelő, tankönyv, tanszer, stb. nem jelenhet meg a K4. Ellátotti kifizetések rovatokon, azok megvásárlását a K3. Dologi kiadások között kell megtervezni és kiadásként elszámolni, így a közgazdasági osztályozású költségek és kiadások között ez nem kerül elkülönítetten megjelenítésre, csak másodlagos osztályozáson belül a kormányzati funkciókon kerül valódi tartalmuk bemutatásra.
Emiatt az önkormányzati költségvetési rendeletben vagy a K3. Dologi kiadások rovaton belül kerül megbontásra a tevékenység érdekében keletkező működési kiadás és a dologi kiadásokon belül megjelenő természetben nyújtott ellátotti kiadások, vagy év elején eredeti előirányzatként még a K4. rovaton kerülnek megtervezésre az ellátottak részére tervezett kifizetések és előirányzat módosítással kerül átvezetésre a természetben nyújtott ellátások összege.”
„A költségvetési törvény 2. melléklet III.2. A települési önkormányzatok szociális feladatainak egyéb támogatása jogcím azt a célt szolgálja, hogy hozzájáruljon az önkormányzatok egyes szociális feladataihoz, amelyhez hozzátartoznak az önkormányzati helyi hatáskörű természetbeni ellátások is. Ezzel összefüggésben megjegyezzük, hogy szociális jellegű ellátásnak az minősül, amit az önkormányzat valamilyen rászorultság alapján állapít meg, és az a helyi rendeletben megfelelő módon rögzítésre kerül. Ezen túlmenően a 2. melléklet Kiegészítő szabályok 5. nb) alpontja is rögzíti, hogy a III.2. jogcím szerinti támogatás többek között az önkormányzati helyi hatáskörű pénzbeli és természetbeni ellátások nyújtására is felhasználható.
A fentiekre tekintettel tehát – mind 2016-ban, mind a 2017. évben – a III.2. jogcímen elszámolhatók a rászorultság alapján megállapított, természetben nyújtott támogatások azzal, hogy a számlát a közgazdasági tartalmának megfelelő rovatra és a támogatással szemben elszámolható COFOG-ra kell könyvelni. Ennek megfelelően a természetbeni ellátások nem könyvelhetők a K4 „Ellátottak pénzbeli juttatásai” rovatra, hanem minden esetben a K3 „Dologi kiadások” megfelelő szakmai rovatán szükséges ezeket megjeleníteni. A 2016. évben problémát jelenthet, hogy a költségvetési törvény nem nevesíti az „Egyéb szociális pénzbeli és természetbeni ellátások, támogatások” kormányzati funkciót. Megoldásként azt javasoljuk, hogy az önkormányzat abba a kormányzati funkcióba sorolja be a természetbeni ellátással összefüggő kiadásait, amely céljában és tartalmában megfeleltethető a felhasználási szabályok között tételesen felsorolt kormányzati funkciónak, így például a szociális célú tüzelőanyag biztosítása esetében a „Lakásfenntartással, lakhatással összefüggő ellátások”, vagy élelmiszercsomag biztosítása esetén a „Szociális étkeztetés” kormányzati funkció használata javasolt.” 

Állásfoglalás 6.
(Kiadta: Nemzetgazdasági Minisztérium Költségvetési Összefoglaló Főosztály, kelte: 2017. február 17.) „A települési támogatás keretében szétosztott tartós élelmiszerek beszerzését az államháztartásban felmerülő egyes gyakoribb gazdasági események kötelező elszámolási módjáról szóló 38/2013. (IX. 19.) NGM rendelet (38/2013. NGM rendelet) 1. melléklet, V. Vásárolt készletekkel kapcsolatos elszámolások fejezet, Növekedések rész, A) Anyagok, áruk vásárlása elszámolása cím szerint kell elszámolni. Az államháztartás számviteléről szóló 4/2013. (I. 11.) Korm. rendelet 15. melléklete szerinti rovatrend alapján a megvásárolt tartós élelmiszerek nettó összegét a számla alapján a K312. Üzemeltetési anyagok beszerzése rovaton, a kapcsolódó előzetesen felszámított forgalmi adó összegét pedig a K351. Működési célú előzetesen felszámított általános forgalmi adó rovaton kell kimutatni. Az élelmiszereknek a rászoruló nyugdíjasok részére történő átadása térítés nélküli átadásnak minősül, amelynek elszámolását a 38/2013. NGM rendelet fentebb említett fejezetének Csökkenések rész, F) Anyagok, áruk térítés nélküli átadásának elszámolása cím szerint kell elvégezni. Ennek következtében a kivezetést eredményágon szükséges elszámolni, költségvetési számviteli elszámolás nélkül. Az esetleírás alapján a „107060 Egyéb szociális pénzbeli és természetbeni ellátások, támogatások” funkció használata indokolt.”

Állásfoglalás 7.
(Kiadta: Nemzetgazdasági Minisztérium, kelte: 2018. január 8.)
„A Bursa Hungarica Ösztöndíjrendszer könyvelésével kapcsolatban az önkormányzat által az Emberi Erőforrás Támogatáskezelő számlájára utalt összeg elszámolása a felek megállapodásának jogi természetét figyelembe véve két módon lehetséges:
· Amennyiben az önkormányzat a magánszeméllyel kötött támogatási szerződés alapján biztosít támogatást az ösztöndíjasoknak, úgy azt a magánszemélynek adott támogatásként a K512. Egyéb működési célú támogatások államháztartáson kívülre (ebből háztartások) rovathoz kapcsolódó nyilvántartási számlákon kell elszámolnia. A rovaton történő elszámolást az államháztartási számvitelről szóló 4/2013. Korm. rendelet (a továbbiakban: Áhsz.) 44. § (2) bekezdés c) pontja szerint a támogatott személynek a támogatást kifizető Támogatáskezelő által történő kiutaláskor kell elszámolni. A Támogatáskezelő által kiutalásig az átadott összeget az Áhsz. 48. § (8) bekezdés b) pontja szerint a követelés jellegű sajátos elszámolások  között, a 3652. Továbbadási célból folyósított támogatások, ellátások elszámolása könyvviteli számlán kell nyilvántartani. A költségvetési könyvvezetés során a fel nem használt összeg a teljesítéssel megegyező évben történő visszatérülését az Áhsz. 40. § (2) bekezdése alapján a kiadások és a kiadáshoz kapcsolódó kötelezettségvállalások, más fizetési kötelezettségek csökkenéseként kell nyilvántartásba venni, a következő évi visszatérülését pedig az Áhsz. 40. § (5) bekezdése alapján a B65. Egyéb működési célú átvett pénzeszközök rovaton kell kimutatni.
· Ha az önkormányzat nem a támogatott magánszeméllyel, hanem a támogatást kifizető Támogatáskezelővel áll jogviszonyban, a pénzeszköz átadását államháztartáson belüli támogatásként szükséges elszámolni a K506. Egyéb működési célú támogatások államháztartáson belülre (ebből: központi költségvetési szervek) rovaton. A költségvetési könyvvezetés során a fel nem használt összeg teljesítéssel megegyező évben történő visszatérülését az Áhsz. 40. § (2) bekezdése alapján a kiadások és a kiadáshoz kapcsolódó kötelezettségvállalások, más fizetési kötelezettségek csökkenéseként kell nyilvántartásba venni, a következő évi visszatérülését pedig az Áhsz. 40. § (5) bekezdése alapján a B16. Egyéb működési célú támogatások bevételei államháztartáson belülről rovaton kell elszámolni.
A támogatás elszámolásával kapcsolatban érkezett olyan észrevétel is, hogy az egyes jogszabályok, fórumok eltérő iránymutatást adnak arra vonatkozóan, hogy mely kormányzati funkció alkalmazható a támogatás elszámolására. A Költségvetési levelek a 094260 Hallgatói és oktatói ösztöndíjak, egyéb juttatások, míg egyes elgondolások szerint a 018030 Támogatási célú finanszírozási műveletek az alkalmazandó kormányzati funkció, tekintve, hogy a támogatás végső felhasználója nem maga az önkormányzat. A Minisztérium álláspontja szerint a Bursa Hungarica ösztöndíj szociális jellegű ellátásnak minősül, mely kizárólag a pályázók szociális helyzete, rászorultsága alapján ítélhető meg, így a kapcsolódó kiadásokat a 107060 Egyéb szociális pénzbeli és természetbeni ellátások, támogatások kormányzati funkción javasolják elszámolni.
További kérdés volt, hogy nem okoz-e problémát, hogy ha az önkormányzat a K506-os rovaton számolja el kiadásait, a 2017. évi költségvetési beszámoló 11/L. űrlapján el tud-e számolni vele. Az űrlap jelenlegi kialakítása alapján, annak 8. sorában biztosított a fenti kiadás elszámolása.”

Állásfoglalás 8.
(Kiadta: Magyar Államkincstár Önkormányzati Főosztály, érkezett: 2019. szeptember 25.)
„Az alábbi adatkérés kapcsán a Pénzügyminisztérium (a továbbiakban: Minisztérium) az országos adatokat áttekintve szükségesnek véli ismételten hangsúlyosan felhívni a figyelmet arra, hogy a kiadásokat szakmai COFOG-ra csak azok az önkormányzatok/társulások/intézmények könyvelhetik, amelyek a feladatot ténylegesen ellátják, a szakmai kiadást ténylegesen teljesítik. Nagyon leegyszerűsítve: csak a végső, valós felhasználó használhatja a kiadások könyvelésére a szakmai funkciókat. 

Minden más pénzeszköz átadásra a 018030 Támogatási célú finanszírozási műveletek COFOG-ot kell használni. Ahogy a vonatkozó kormányrendelet is rögzíti: „Ezen a kormányzati funkción kell kimutatni az államháztartás önkormányzati alrendszerében azon transzfer jellegű pénzeszköz átadásokat, amelyeket finanszírozási céllal teljesítenek egymás között az államháztartási szervek.”

Azaz pl. 
-   ha egy önkormányzat egy másik önkormányzat/társulás útján láttat el egy szakmai feladatot, akkor nem könyvelheti szakmai funkcióra az ehhez átadott összegeket, hiszen valójában nem szakmai kiadást teljesít,
- ha egy önkormányzat/társulás a feladatot ellátó költségvetési szervének átadja a támogatásokat vagy egyéb forrásokat, azt nem könyvelheti szakmai funkcióra, hiszen valójában nem szakmai kiadást teljesít,
- a központi költségvetés, elkülönített állami pénzalapok, fejezeti kezelésű előirányzatok stb. felé történő visszafizetési kötelezettségeket sem lehet szakmai COFOG-ra könyvelni, hisz ezek nem szakmai kiadások.”

Állásfoglalás 9.
(Kiadta: Magyar Államkincstár Önkormányzati Főosztály, érkezett: 2020. május 4.)
„A Bursa Hungarica Felsőoktatási Önkormányzati Ösztöndíj (a továbbiakban: Bursa Ösztöndíj) 2019., illetve 2020. évekre vonatkozó elszámolása kapcsán a Pénzügyminisztérium (a továbbiakban: Minisztérium) a következő tájékoztatást adta, melyet az éves költségvetési beszámolók ellenőrzésének egységes kezelése érdekében az alábbiakban továbbítunk:

A Bursa Ösztöndíj 2019. évre vonatkozó elszámolása a felek megállapodásának jogi függvényében az alábbi módon történhet:
     ha az önkormányzat magánszeméllyel kötött támogatási szerződés alapján biztosít támogatást az ösztöndíjasoknak, azt magánszemélynek adott támogatásként a K512. Egyéb működési célú támogatások államháztartáson kívülre (ebből: háztartások) rovaton kell elszámolni,
    ha az önkormányzat nem a támogatott magánszeméllyel, hanem a támogatást kifizető támogatáskezelővel áll jogviszonyban, a pénzeszköz átadását államháztartáson belüli támogatásként kell könyvelni a K506. Egyéb működési célú támogatások államháztartáson belülre (ebből: központi költségvetés szervek) rovaton.

Mindkét esetben a 107060 Egyéb szociális pénzbeli és természetbeni ellátások, támogatások kormányzati funkciót kell alkalmazni.
 
A Minisztérium jelezte azonban, hogy 2020. évtől a Bursa Ösztöndíjjal kapcsolatos kiadásokat az önkormányzat könyveiben a 018030 Támogatási célú finanszírozási műveletek kormányzati funkción kell szerepeltetni.
 
A 2020. évi éves költségvetési beszámoló kitöltési útmutató 8. melléklete kiegészül a K506. Egyéb működési célú támogatások államháztartáson belülre rovat tekintetében az alábbiakkal, melyet a Minisztérium kéri, hogy vegyenek figyelembe a 2020. évi számviteli elszámolások során:

	A 05. Teljesített kiadások kormányzati funkciónként űrlap összefüggései

	05. űrlap sorszám
	Rovat megnevezése
	Rovat-szám
	Kormányzati funkció száma
	Kormányzati funkció elnevezése

	150
	Egyéb működési célú támogatások államháztartáson belülre (=151+…+160)
	K506
	 
	 

	157
	ebből: helyi önkormányzatok és költségvetési szerveik
	K506
	018030
	Támogatási célú finanszírozási műveletek

	158
	ebből: társulások és költségvetési szerveik
	K506
	018030
	Támogatási célú finanszírozási műveletek

	159
	ebből: nemzetiségi önkormányzatok és költségvetési szerveik
	K506
	018030
	Támogatási célú finanszírozási műveletek

	160
	ebből: térségi fejlesztési tanácsok és költségvetési szerveik
	K506
	018030
	Támogatási célú finanszírozási műveletek”



Állásfoglalás 10.
(Kiadta: Magyar Államkincstár Önkormányzati Főosztály, Érkezett: 2020.12.16.)
„Ahogy az a mellékelt, 2020. május 4-én megküldött levelünkben is szerepel a Pénzügyminisztérium jelzése alapján 2019. évtől eltérően 2020. évben a Bursa Ösztöndíjjal kapcsolatos kiadásokat az önkormányzat könyveiben a 018030 Támogatási célú finanszírozási műveletek kormányzati funkción kell szerepeltetni. A Támogatási célú finanszírozási műveletek kormányzati funkción átadott kiadásokból A települési önkormányzatok szociális és gyermekjóléti feladatainak egyéb támogatása jogcímen az egyes szociális és gyermekjóléti, valamint gyermekétkeztetési feladatokra más önkormányzatoknak átadott források számolhatók el. Figyelembe véve a Zala Megyei Kormányhivatal ZA/030/1117-1/2020. iktatószámú iránymutatását, mely szerint az önkormányzatoknak nincs törvényi felhatalmazásuk az Ösztöndíj rendeletben történő szabályozására, illetve a fent leírtakra az önkormányzatoknak nincs lehetőségük a 2020. évi Kvtv. 2. melléklet III. 1. pont szerinti támogatás terhére az ösztöndíj önkormányzatok által biztosított önrészét elszámolni.”

Állásfoglalás 11.
(Kiadta: Magyar Államkincstár Önkormányzati Főosztály, Érkezett: 2021.10.29.) 
„Az Önkormányzat nem látja el az idősek nappali ellátása feladatot és ha jól értük, akkor későbbiekben sem közvetlenül látná el a feladatot. Így a felhalmozási kiadás teljesítése véleményünk szerint nem tud a költségvetési törvény szerint elvárt szakmai kormányzati funkción teljesülni. Arra látunk lehetőséget, hogy a Társulásnak kifejezetten ebből a célból 018030 kormányzati funkción adjon át az önkormányzat forrást, ami az 1.3.1. jogcímmel szemben elismerhető (ismereteim szerint így is megoldható, hogy a vagyon az önkormányzat vagyonaként aktiválható legyen). Ugyanakkor valóban fontos felhívni arra, hogy az 1.3.1. jogcím az önkormányzat szociális segélyezési és valamennyi szociális és gyermekjóléti alapellátási, gyermekétkeztetési feladatait szolgáló támogatás. Így amennyiben bármely feladat vonatkozásában a működést az 1.3.1. jogcímről teljesített felhalmozási jellegű kiadás veszélyeztetné, úgy a támogatást ilyen célra felhasználni nem lehet (költségvetési törvény 2. melléklet 1.1. pont). Ez alapján amennyiben bármely szociális, gyermekjóléti, gyermekétkeztetési feladatra az önkormányzat rendkívüli önkormányzati támogatási igényt benyújt, indirekt módon megállapítható, hogy az 1.3.1. jogcím szerinti támogatás nem használható fejlesztési célra, annak működési célt kell szolgálnia.”

A PÉNZÜGYMINISZTÉRIUM TÁJÉKOZTATÓJA a 2018. évi éves költségvetési beszámoló összeállításával kapcsolatos egyes kérdésekről
10. pont
„A szociális célú tüzelőanyag beszerzését és készletre vételét az NGM rendelet 1. melléklet V. VÁSÁROLT KÉSZLETEKKEL KAPCSOLATOS ELSZÁMOLÁSOK Fejezet, Növekedések rész, A) Anyagok, áruk vásárlása elszámolása cím szerint kell könyvelni. A megvásárolt tüzelőanyagot a K312. Üzemeltetési anyagok beszerzése rovaton az előzőekhez kapcsolódó előzetesen felszámított forgalmi adó összegét pedig a K351. Működési célú előzetesen felszámított általános forgalmi adó rovaton kell elszámolni, és a 107060 Egyéb szociális pénzbeli és természetbeni ellátások, támogatások kormányzati funkción szükséges szerepeltetni.”

Állásfoglalás 12.
(Kiadta: Magyar Államkincstár Önkormányzati Főosztály Kelt: 2023. augusztus 23.)
A települési önkormányzatok szociális és gyermekjóléti feladatainak egyéb támogatása jogcímen biztosított támogatás elszámolása – önkormányzatok egymás közötti számlázása másik településről bejáró óvodás étkezési térítési díj átvállalása miatt
„Az önkormányzatok az egymással kötött megállapodások alapján a pénzeszközátadásokat a 018030-as (Támogatási célú finanszírozási műveletek) kormányzati funkción volna szükséges, hogy megvalósítsák. Itt jegyezzük meg, hogy az egymás közötti számlázás ezekben az esetekben teljesen indokolatlan, hiszen nincs szó szolgáltatás nyújtásról.
Amennyiben a megfelelő kormányzati funkción kerülnek kimutatásra a kiadások, úgy az említett célokra átadott összegek elszámolhatóak volnának az 1.3.1. A települési önkormányzatok szociális és gyermekjóléti feladatainak egyéb támogatása jogcímmel szemben a 2023. évi költségvetési törvény idézett pontja (2023. évi Kvtv. 2. melléklet 22.6.2. pontja) alapján."

